**NOTĂ-INFORMATIVĂ**

**la proiectul hotărîrii Guvernului**

**„Cu privire la alocarea mijloacelor financiare”**

În baza Legii nr.1225-XII din 8 decembrie 1992 privind reabilitarea victimelor represiunilor politice, persoanele supuse represiunilor şi ulterior reabilitate sînt reintegrate în drepturi politice, sociale şi civile, pierdute de acestea în legătură cu represiunile politice.

Potrivit articolului 12 al legii menționate, restituirea bunurilor, recuperarea valorii bunurilor ce nu pot fi restituite se efectuează în baza cererii, din contul bugetului de stat, prin transferuri către bugetele unităţilor administrativ-teritoriale de nivelul al doilea.

 Proiectul dat, prevede alocarea mijloacelor financiare Consiliului municipal Chișinău pentru recuperarea valorii averii confiscate moștenitorilor persoanelor supuse represiunilor politice întru executarea titlului executoriu.

 Implementarea proiectului în cauză va necesita alocații financiare bugetare în sumă de **15077058,0** lei.

 Totodată, întru realizarea Legii nr.1225-XII din 8 decembrie 1992 privind reabilitarea victimelor represiunilor politice, pentru restituirea valorii bunurilor prin achitarea de compensații în baza deciziilor comisiilor speciale prezentate de autorităţile administraţiei publice locale în bugetul de stat pentru anul 2018 au fost aprobate mijloace financiare în sumă de **7,5 mil. lei.**

 Dat fiind faptul că, se atestă insuficiența mijloacelor financiare la activitatea respectivă, se propune achitarea titlului executoriu din fondul de rezervă al Guvernului cu suplinirea ulterioară a acestuia la etapa de modificare a Legii bugetului de stat pentru anul 2018.

 Concomitent informăm că, în Legea bugetului de stat pentru anul 2018 în Fondul de rezervă a Guvernului sunt aprobate mijloace financiare în volum de **50,0 mil.lei.**

**MINISTRU Octavian ARMAȘU**